burgasdotpro/wikipedia huggingface dataset:
Nelapsi

Nelapsi je jedno z pomenovaní pre upíra používané na Zemplíne. Vyskytlo sa v knihe Súmrak, kde je opísaný ako druh veľmi silného a rýchleho upíra vyskytujúceho sa na Slovensku.
Opis / Morfológia.
Nelapsi je chodiaca mŕtvola, aj keď nejaví žiadne známky rozkladu. Má bledú kožu, svaly, žiarivé červené oči, ostré pazúry na svojich rukách a nohách, dlhé a mastné čierne vlasy a ústa plné ihlových radov zubov. Stvorenia môžu mať oblečený pohrebný rubáš, alebo sú oblečené vo zvyškoch odevu, v ktorom boli pochované.
Je to netvor taký silný a rýchly, že dokázal zmasakrovať celú dedinu počas jednej hodiny po polnoci.
Správanie.
Nelapsi je upír, ktorý sa živí krvou ľudí a zvierat. Jeho krvilačnosť je neukojiteľná a loviť neprestane do úsvitu. V túto chvíľu je nútený vrátiť sa do svojho hrobu a spať počas dlhých denných hodín. Nelapsi údajne obýva cintoríny na Slovensku a v okolitých krajinách.
Schopnosti / Nedostatky.
Nelapsi patrí medzi jedného z najmocnejších upírov. Nelapsi má nadprirodzenú silu a rýchlosť, rovnako ako fenomenálny stupeň vytrvalosti a pohyblivosti. Nelapsi vie zabiť pohľadom jeho žiarivých červených očí, ale môžu sa tiež rozhodnúť na boj so svojimi pazúrmi a zubami. Stvorenie nesie pohromu tam, kam ide. Hovorí sa, že Nelapsi má dve srdcia a dve duše (čo je v rozpore, pretože nemrtví nemajú dušu), takže je extrémne ťažké ho zabiť. Konvenčné zbrane, ako sú strelné zbrane a zbrane s čepeľou neurobia nič viac, ako to, že budú otravovat Nelapsiho, a tým ho len rozhnevajú. Ako také sa bežné zbrane prinajlepšom neodporúčajú.
Lando

Lando (* ?, Sabina – † cca marec 914) bol pápež Katolíckej cirkvi. Pápežský úrad zastával cca od augusta 913 do cca marca 914. O jeho predošlej kariére, ani o okolnostiach zvolenia sa nevie nič.
Valentín (pápež)

Valentín bol rímsky pápež (aug. – sept. 827).
Pozdrav

Pozdrav alebo pozdravenie je (krátky) prejav úcty, priateľstva a dobrých úmyslov, ktorý sa uskutočňuje ritualizovaným gestom a/alebo verbálne pri stretnutí alebo rozlúčke viacerých osôb. Ako pozdrav sa označuje aj čokoľvek (najmä písomný text ako blahoželanie), čo sa posiela/odovzdáva ako prejav spriaznenosti alebo na pripomenutie nejakej osoby.
Pamätné euromince roku 2011

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2011 bolo emitovaných 16 rôznych pamätných euromincí.
Pre množstvo, vzhľad a spôsob vydania pamätných euromincí platia presne stanovené pravidlá a obmedzenia.
Pamätné euromince roku 2012

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2012 bolo emitovaných 30 pamätných euromincí (vrátane 17 verzií spoločnej emisie).
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Stankovce

Stankovce môžu byť:
AICELS Law Review – Journal on Central European Law

AICELS Law Review – Journal on Central European Law bol anglicky písaný, dvakrát ročne recenzovaný, odborný multidisciplinárny právnický časopis vychádzajúci v rokoch 2009 až 2011. 
Všetky príspevky prechádzali recenzným konaním. Aicels Law Review sa venoval aktuálnym právnym otázkam v štátoch strednej a východnej Európy a nástupníckych štátov Sovietskeho zväzu. V strede pozornosti stali ústavné a správne právo, obchodné a občianske právo, ako aj právo hospodárske. Rovnako v ňom bolo možno nájsť pojednania z právnej histórie.
Sisin

Sisin alebo Sizinius bol v čase od 15. januára do 4. februára 708 rímskym pápežom.
Štefan II. (zvolený pápež)

Štefan II. (), vl. menom Stephanus (* ? – † 25. marec/26. marec 752) bol zvoleným rímskym pápežom v roku 752.
Ide o „pápeža“, ktorý sa stal známy hlavne tým, že jeho zvolením a náhlym skonom nastal problém pri číslovaní nasledujúcich pontifikov nesúcich rovnaké meno.
Bližšie informácie o jeho živote a duchovnom pôsobení chýbajú. Niekoľko dní po smrti pápeža Zachariáša ho 22. alebo 23. marca 752 rímsky ľud a duchovenstvo zvolili pápežom. Tri dni po svojom zvolení však dostal záchvat mŕtvice a na štvrtý deň zomrel. 
Pretože nebol vysvätený, a vysvätenie bolo podľa cirkevného práva nevyhnutné na uvedenie do úradu, medzi pápežov ho neráta ani "Liber Pontificalis" ani žiaden iný stredoveký dokument. Podľa iných historických záznamov však na to, aby sa stal človek pápežom, stačila právoplatná voľba. Zoznam pápežov "Annuario Pontificio" ho až do roku 1960 uvádzal medzi ostatnými pontifikmi. Až druhý vatikánsky koncil urobil v tejto veci jasno; vyhlásením, že žiaden taký pápež nikdy neexistoval, vyčiarkol ho zo zoznamu pápežov a všetkým nasledujúcim pápežom rovnakého mena priradil dvojité číslovanie (napr. hneď nasledujúci pápež Štefan II. má označenie Štefan II. (III.), pričom číslo v zátvorke je skutočným poradovým číslom zodpovedajúcim tomuto pápežovi).
Barbra Streisandová

Barbara Joan „Barbra“ Streisandová (* 24. apríl 1942, Williamsburg, Brooklyn, New York, USA) je americká speváčka, skladateľka, herečka a filmárka. Patrí k významným skladateľom, liberálnym politickým aktivistom, filmovým producentom a režisérom.
Barbra Streisand je jedna z komerčne a aj podľa ohlasov kritík najúspešnejších žien v modernej histórii zábavného priemyslu. Patrí medzi najpredávanejšie hudobné umelkyne Spojených štátov. Podľa RIAA z jej nahrávok bolo len v USA predaných viac ako 71 miliónov hudobných nosičov. Na celom svete sa predalo viac ako 100 miliónov jej albumov a v hodnoteniach "Billboardu" sa jej meno nachádza na vrcholoch rebríčkov. Osem z jej albumov sa dostalo na vrchol a 29 sa dostalo do Top Ten.
Barbra Streisand vlastní dve ceny akadémie, deväť cien Grammy, štyri ceny Emmy Award a špeciálnu cenu Tony Award. V zábavnom priemysle je málo osobností, ktoré majú všetky tieto ocenenia.
Životopis.
Barbra Streisandová sa narodila vo Williamsburgu, v Brooklyne (New York). Obaja jej rodičia mali židovský pôvod. Jej otec, vysokoškolský učiteľ Emanuel Streisand, bol synom emigrantov z Haliče (dnešná Ukrajina). Zomrel pri epileptickom záchvate na letnom tábore v severnej časti štátu New York, keď mala Barbra 15 mesiacov. Jej matka, Diana Ida (rod. Rosen), pracovala v školstve ako úradníčka. Druhýkrát sa vydala za Louisa Kinda. Streisandovej nevlastná sestra Roslyn Kind bola speváčkou. V roku 1976 vystupovala v americkom zábavnom programe "Saturday Night Live". Barbra chcela tiež začať svoju kariéru v šoubiznise, čím nebola jej matka nadšená. Nepovažovala ju za dostatočne atraktívnu. Navštevovala strednú školu "Erasmus Hall High School" v New Yorku. Ukončila ju v roku 1959. Na tejto škole spievala v školskom speváckom zbore s Neilom Diamondom, stretla sa tam a priatelila sa aj s neskorším svetovým šachovým šampiónom Bobby Fischerom.
Východné Alpy

Východné Alpy sú geomorfologická provincia vo východnej časti Álp. V tejto členitejšej oblasti Álp sa nachádzajú skôr nižšie pohoria. Najčastejšie sú vymedzované ako oblasť Álp východne od línie Bodamské jazero (na severe)-priesmyk Splügen-Comské jazero (na juhu).
Hranice a členenie.
Východné Alpy zahŕňajú oblasti Švajčiarska, Rakúska, Lichtenštajnska ako aj menšie oblasti južného Nemecka a sever Slovinska. Východnú hranicu tvorí Wienerwald (Viedenský les) a viedenská panva, ktoré sú prechodným členom medzi Alpami a Západnými Karpatami. Geologicky je hranica medzi oboma pohoriami menej zreteľná, pretože viaceré stavebné jednotky Východných Álp sú prítomné v Malých Karpatoch a možno i v Považskom Inovci.
Alpský klub ("Alpenvereins-Einteilung") uprednostňuje členenie Východných Álp na Nördliche Kalkalpen, Zentrale Ostalpen a Südliche Kalkalpen. Tieto väčšie celky sa ďalej členia na niekoľko desiatok menších regiónov.
Prírodné podmienky.
Najvyšší vrch vo Východných Alpách je Piz Bernina () vo Švajčiarsku. Okrem niekoľkých vrcholov v oblasti Bernina, je ďalším najvyšším vrch Ortler () v Taliansku resp. Južnom Tirolsku a Großglockner () v Rakúsku.
Počas poslednej ľadovej doby – Würmu, boli Východné Alpy suchšie ako Západné Alpy, s ľadovou pokrývkou končiacou v oblasti Nízkych Taur. Toto umožnilo prežiť dobu ľadovú mnohým druhom, ktoré sa nezachovali v žiadnej z okolitých oblastí.
Geológia.
Východné Alpy majú výraznú príkrovovú stavbu, ktorá bola formovaná počas alpínskej orogenézy pri vzniku a uzatvorení oceánu Tethys. Rozsiahle príkrovy tvoria 3 na seba nasunuté jednotky. Najvyššou z nich je austroalpinikum, v Západných Alpách, ktoré boli viac vyzdvihnuté, je už takmer oderodované. Pod austroalpinikom leží penninikum a helvetikum. Jednotky penninika predstavujú 2 oceánske oblasti (severná Valaiská a južná Piemontská), medzi ktorými sa nachádzal úzky pás pevniny známy ako Briançonnaiský mikrokontinent. Geologickú spätosť so Západnými Karpatami podčiarkuje aj prítomnosť pozostatkov Meliatsko-halstattského oceánu.
Štefan II.

Štefan II. môže byť:
Zoznam ľudí pochovaných na Národnom cintoríne v Martine

Toto je zoznam osobností, ktoré sú pochované na Národnom cintoríne v Martine.
Čandraján-1

Čandraján-1 bola prvá indická sonda, ktorá bola vyslaná na prieskum Mesiaca. Išlo o prvú indickú družicu určenú na prieskum iného vesmírneho telesa ako je Zem. Štart sondy sa uskutočnil v roku 2008 z indického kozmodrómu Šríharikota s pomocou rakety PSLV-XL. Jej nasledovníkom bola sonda Čandraján-2.
Program misie.
V prevádzke mala byť dva roky, počas ktorých sa jednak vyskúšala funkčnosť samotnej sondy a hlavne boli vykonané podrobné snímkovanie povrchu vo viditeľnej, röntgenovej, infračervenej a gama časti spektra. Misia skončila predčasne, ale splnila väčšinu vedeckých cieľov.
Sonda v sonde.
V hornej časti celej sondy bola umiestnená malá (hmotnosť 29 kg) ďalšia sonda MIP, ktorá mala byť vypustená na povrch Mesiaca. Prach a vyvrhnuté horniny pri dopade boli preskúmané prístrojmi materskej sondy. Sonda MIP mala aj vlastné prístroje.
Konštrukcia.
Hmotnosť sondy bola 1380 kg, udávaná vrátane dvoch pomocných rakiet a paliva. Samotná sonda mala 523 kg a tvar kocky s hranou 150 cm. Na strane boli dva slnečné panely. Mala jeden hlavný a osem pomocných motorčekov. Spojenie so Zemou sa dialo cez otočnú parabolickú anténu s priemerom 70 cm. Sonda bola vybavená výkonným počítačom.
Postup misie.
Po štarte bola sonda počas 17 minút uvedená na obežnú dráhu Zeme, ktorá sa postupne s pomocou motorčeka stále upravovala, až 3. novembra 2008 prešla na dráhu k Mesiacu. 8. novembra bola navedená na obežnú dráhu Mesiaca. 14. novembra sa zo sondy oddelil 34 kilogramový modul, ktorý následne úspešne dopadol v plánovanej oblasti na mesačnom povrchu. Pri náraze bol impaktor zničený.
20. augusta 2009 sondy Čandraján-1 a Lunar Reconnaissance Orbiter spolupracovali v rámci pokusu nájsť podpovrchový ľad na Mesiaci. Po ľade sa pátralo metódou rádiolokácie, pričom vysielač bol umiestnený na palube sondy Čandraján-1 a prijímač na sonde LRO.
28. augusta 2009 okolo 20:00 UT bolo so sondou Čandraján-1 náhle stratené spojenie, pravdepodobne kvôli problémom s radiáciou a prehrievaním aparatúry. Nasledujúceho dňa bola misia definitívne ukončená.
Csaba Horváth

Csaba Horváth môže byť:
Richard Halliburton

Richard Halliburton (* 9. január 1900, Brownsville, Tennessee, USA – † vyhlásený za mŕtveho 23./24. marca 1939) bol americký cestovateľ, dobrodruh a autor cestopisov. Absolvoval Princetonskú univerzitu.
Známym sa stal, keď ako prvý preplával Panamský prieplav a zaplatil tak najmenšie mýtne v jeho histórií (36 centov). Osudným sa mu stala cesta, keď sa pokúšal preplachtiť na čínskej džunke (nazvanej "Sea Dragon") Tichý oceán smerom z Hongkongu do San Francisca.
Dielo.
Jeho kariéra spisovateľa sa začala v roku 1925, keď vydal knihu s názvom "The Royal Road to Romance" (vydané v češtine: "Královskou cestou za romantikou"), ktorá opisovala udalosti na jeho cestách počas rokov 1921-23. Kniha bola nasledujúce 3 roky bestseller a bola preložená do 15 jazykov.
Roman (pápež)

Roman (Romanus) bol rímsky pápež v období od augusta do novembra roku 897.
Po smrti Štefana, niekedy v júli 897 sa na pápežský stolec dostal Roman, syn Konštantína z Gallese z mesta Civita Castellana, synovec pápeža Marina. Bol kardinálom u sv. Petra "v okovách". Kronikár Fridiardi ňom napísal: ""bol prijatý do neba, dosiahol zaslúženej slávy". Pápežom bol asi 4 mesiace. Nevie sa či zomrel ako vládnuci pápež alebo ako už zosadený. Iný kronikár o ňom poznamenal: "bol urobený mníchom"", čo by mohlo naznačovať jeho zosadenie. Pravdepodobnejšie je však, že zomrel ako pápež v novembri 897. Je pochovaný v bazilike sv. Petra.
Silvester III.

Silvester III. (* ? - † 1063) bol v čase od 20. januára do 10. marca 1045 protipápežom k pápežovi Benediktovi IX..
Sabinián

Sabinián (* ?, Blera, Taliansko - † 22. február 606, Rím) bol 65. pápež. 
Pápežský úrad zastával v dobe od 13. septembra 604 do svojej smrti.
Narodil sa v Blere. Bol vyslancom pápeža Gregora I. v Konštantinopole okolo roku 595 keď miestny patriarcha Ján prijal otvorenú výzvu pápeža proti titulu „ekumenický“.
Za pápeža bol zvolený 13. septembra 604. Po smrti jeho predchodcu pápežský stolec ostal neobsadený 6 mesiacov. Pokračoval v atmosfére pontifikátu svojho predchodcu, ktorý inicioval obnovenie moci Svätej stolice na Západe, rozdelenom medzi tri barbarské monarchie. 
Patriarchovi Konštantinopolu upieral právo pužívať titul „ekumenický“. Zaviedol zvonenie, ktoré malo ľud vyzvať na modlitbu. Pri obradoch sám používal zvonček. Nariadil, aby v kostoloch boli stále zažaté lampy.
Zomrel 22. februára 606. Je pochovaný vo vatikánskych hrobkách.
Bratislavské kultúrne leto a hradné slávnosti

Bratislavské kultúrne leto a hradné slávnosti je kultúrna akcia, ktorá sa koná každoročne počas leta, od júna do septembra v Bratislave, v roku 2009 od 18. júna do 20. septembra.
V období konania sa v meste konajú pouličné divadlá, folkové koncerty, predvádzajú sa tradiční remeselníci, premieta kino na námestí a pod.
Bratislavské kultúrne a informačné stredisko

Bratislavské kultúrne a informačné stredisko (BKIS) je príspevková organizácia Hlavného mesta Slovenskej republiky Bratislavy, ktorá sídli na Židovskej ulici č. 1. Vznikla zlúčením troch mestských príspevkových organizácií: Mestské kultúrne stredisko, Bratislavská informačná služba a Park kultúry a oddychu.
Zabezpečuje kultúrne podujatia po celý rok, napríklad "Bratislavský bál", "Dunajský pohár," "Deň Bratislavčanov", Bratislavské kultúrne leto a hradné slávnosti. Organizuje pravidelné podujatia, napr. vychádzky po Bratislave, súťaž Poznaj svoje mesto, vzdelávacie programy, charitatívne projekty, výstavy, programy pre deti, rodinné víkendy, hudobné, divadelné a tanečné festivaly.
Revolúcie v rokoch 1848 – 1849

Revolúcie/revolúcia v rokoch 1848 – 1849 (o názvoch pozri nižšie) bola séria revolúcií proti vtedajším monarchiám vo väčšine Európy v rokoch 1848 až 1849 (vo Švajčiarsku už v roku 1847). Bola ovplyvnená liberálnymi a republikánskymi myšlienkami.
Názvy.
Názvy tejto revolučnej vlny sú najmä: revolúcie v rokoch 1848 – 1849, revolúcie 1848 – 1849, revolúcia 1848 – 49, revolúcia 1848 – 1849, revolúcia 1848/1849, revolučné roky 1848 – 1849, revolučné roky 1848/49, revolučný rok 1848/(18)49, revolučná vlna (rokov) 1848 – 1849 (v Európe), revolučné hnutie (v rokoch) 1848 – 1849, buržoázne revolúcie 1848 – 1849, buržoázna revolúcia (v rokoch) 1848 – 1849, európske revolúcie (v rokoch) 1848 – 1849, jar národov, meruôsme roky, roky meruôsme , Svitajúci vek .
Trochu nepresné sú názvy: meruôsmy rok, revolúcia/revolúcie roku 1848, revolučný rok 1848, rok revolúcie, rok európskych revolúcií.
Pravopisné poznámky: 
Charakteristika.
Revolúcii predchádzal odpor voči poddanstvu a Metternichovi, neúroda, hladomor, hospodárska kríza, národné boje, nespokojnosť s vládnymi režimami po Viedenskom kongrese, zastaranosť feudalizmu.
Cieľom revolúcie bolo odstránenie Metternichovho absolutizmu, snahy o zmenu feudálneho systému, vyrovnanie sa s multietnickosťou s cieľom federalizácie; rozšírenie demokratických slobôd (Francúzsko, rakúska časť habsburskej monarchie), prekonanie roztrieštenosti územia a národné zjednotenie (Nemecko, Taliansko) alebo samostatnosť (Uhorsko, Slovensko).
Revolúcia vypukla vo Švajčiarsku (1847) ako aj Neapolsku a Sicílii (január 1848) a odtiaľ sa šírila po Európe. Zasiahnuté boli štáty celej Európy okrem Spojeného kráľovstva, Ruska, Holandska, Španielska a Osmanskej ríše a čiastočne Srbského kniežatstva (to samo o sebe dotknuté nebolo, ale aktívne sa zapájalo do revolúcií v habsburskej monarchii).
Slovensko.
Na území Slovenska do tejto série revolúcií spadá Revolúcia v rokoch 1848 – 1849 v Rakúskom cisárstve a v rámci nej najmä Uhorská revolúcia, ktorá zahŕňa najmä Maďarskú revolúciu a Slovenské povstanie (= Slovenské dobrovoľnícke výpravy). Podrobnosti pozri v príslušných článkoch.
Doll Domination

Doll Domination je v poradí druhý štúdiový album od skupiny Pussycat Dolls. Album obsahuje v štandardnej edícii 16 skladieb, v DeLuxe edícií je 7 bonusových skladieb, v ktorých sú zahrnuté aj sólo skladby od každej zo speváčok.
Zoznam skladieb.
Štandardná edícia:
Medzinárodné bonusy: 
DeLuxe edícia (obsahuje sólo skladby od každej členky Pussycat Dolls):
Hadrián V.

Hadrián V. (* 1205, Janov, Taliansko – † 18. august 1276) bol rímsky pápež od 11. júla do 18. augusta 1276.
Stratford-upon-Avon

Stratford-upon-Avon [] je mesto v anglickom grófstve Warwickshire. Leží neďaleko Birminghamu a má cca 24 000 obyvateľov. 
Stratford je známy najmä ako rodné mesto Williama Shakespeara. Dramatikova rodina bývala v dome na Henley Street, jeho rodný dom je dnes však len kópiou pôvodného, ktorý zhorel pri požiari v 17. storočí. William Shakespeare je pochovaný v Stratforde v kostole Najsvätejšej Trojice (Holy Trinity Church) spolu s manželkou, najstaršou dcérou a jej manželom.
Turistický ruch je dôležitým hospodárskym odvetvím – mesto ročne navštívi viac ako dva milióny turistov.
Puritanizmus (náboženstvo)

Puritanizmus alebo puritánstvo (prívrženec sa volá puritán; od "pure" - čistý) bol radikálny protestantský smer v anglicky hovoriacich krajinách od 16. storočia. Pôvodní puritáni hlásali potrebu „očisty“ náuky a bohoslužieb v zmysle kalvinizmu a kládli dôraz na súkromnú zbožnosť a verejnú mravnosť.
Pozemný hokej na Letných olympijských hrách 2008

Pozemný hokej na letných olympijských hrách v Pekingu trval od 10. do 23. augusta 2008. Konali sa na štadióne Olympic Green. Medzi mužmi získali zlaté medaily tím Nemecka a medzi ženami tím Holandska.
Ženský turnaj.
Skupina A: 
Skupina B:
Mužský turnaj.
Skupina A: 
Skupina B:
Jaroslav Paška

Ing. arch., akad. arch. Jaroslav Paška (* 20. jún 1954, Banská Štiavnica – † 15. júl 2021) bol slovenský politik, minister školstva, europoslanec a poslanec Národnej rady SR za SNS.
Mladosť, štúdium a pracovné pôsobenie.
Paška sa narodil v Banskej Štiavnici, vysokoškolské štúdium absolvoval v Bratislave. V rokoch 19691972 navštevoval Strednú všeobecnovzdelávaciu školu v Bratislave, v rokoch 19781982 študoval na Fakulte architektúry SVŠT a v rokoch 19751978 na VŠVU. Od roku 1978 pôsobil projektant a architekt v slobodnom povolaní, medzi rokmi 19851993 vyučoval na FA SVŠT a SjF SVŠT.
Politická kariéra.
V roku 1990 vstúpil Paška do Slovenskej národnej strany pri jej obnovení. Stal sa ministrom školstva za SNS v druhej vláde Vladimíra Mečiara od 10. novembra 1993 do konca vlády v marci 1994. Poslancom NR SR bol medzi rokmi 19942009 a opätovne od roku 2016. Od roku 1999 tiež pravidelne pôsobil ako podpredseda alebo 1. podpredseda SNS.
Do Európskeho parlamentu kandidoval v roku 2009 za Slovenskú národnú stranu a stal sa podpredsedom skupiny Európa slobody a demokracie (EFD). V roku 2014 svoj mandát neobhájil.
Istanbulský dohovor.
Patril medzi aktívnych odporcov Istanbulského dohovoru o predchádzaní násiliu na ženách. Na túto tému je známy jeho výrok „"20 percent žien sa stretlo s tým, že boli doma napadnuté. Súčasne platí, že väčšina žien sa s týmto nestretla alebo to neavizovala. To znamená, že tie štyri pätiny rešpektujú isté postavenie v spoločnosti"“.
Kalahari

Kalahari je púšť v juhozápadnej časti Subsaharskej Afriky. S rozlohou približne sa rozkladá na území troch afrických štátov: Botswana, Namíbia a Juhoafrická republika. Je najväčšou púšťou Južnej Afriky.
Fauna.
Kalahari je domovom pre mnohé druhy zvierat - mačkovité šelmy (lev, leopard, a i.), hyeny, dravé vtáky (orly, sokoly, sovy, a ď.), antilopy, gazely, pakone, surikaty.
Bobačka

Bobačka je jaskyňa v NP Muránska planina (katastrálne územie Muránska Huta). V roku 2001 bola vyhlásená za národnú prírodnú pamiatku. Ochranou sa stala pre svoju typickú fluviokrasovú charakteristiku autochtónnej jaskyne.
Vznikla v podmienkach planinového krasu. V jaskyni sa nachádza rozmanitá a neporušená kvapľová výzdoba a aj jedinečné erózne formy. Hniezdi tu 13 druhov netopierov najmä podkovár malý ("Rhinolophus hipposideros") a netopier obyčajný ("Myotis myotis").
Nie je verejnosti prístupná. Celková dĺžka známych chodieb je . Jej vodné toky sú zdrojom pitnej vody pre obec Muránska Huta.
Volen Siderov

Volen Nikolov Siderov (; * 19. apríl 1956, Jambol) je bulharský nacionalistický politik, predseda politickej strany Útok (. Je známy pre svoje tvrdé postoje k bulharským minoritám a to hlavne k Rómom a Turkom.
V roku 2006 sa zúčastnil bulharských prezidentských volieb, postúpil z druhého miesta do druhého kola, ale bol porazený socialistom Georgiom Părvanovom.
Ruské

Ruské () bola obec na Slovensku v okrese Snina.
Obec patrila k regónu Zemplín. Prvá písmoná zmienka je z roku 1567, patrila k humenskému panstvu. Obyvatelia pracovali v lesoch a chovali dobytok. Počas rokov 1939-1944 bola obec pripojená k Maďarsku.
Dnes je katastrálne územie Ruské súčasťou obce Stakčín.
V roku 1980 bola vysídlená kvôli výstavbe Starinskej priehrady. Prvá zmienka je z roku 1567. Pôvodne patrila humenskému panstvu, neskôr viacerým rodinám. Z obce sa zachoval obecný cintorín, kaplnka na mieste zbúraného kostola z r. 1789, vojenský cintorín z prvej svetovej vojny a tri domy. V strede obce pod cintorínom je prícestný kríž z roku 1955. Z konca bývalej obce do Ruského sedla vedie zachovalá kamenná cesta z r. 1861 tzv. Porta Rusica. Pod Ruským sedlom sa nachádza Pamätník Osloboditeľom.
V katastrálnom území bývalej obce sa nachádza Národná prírodná rezervácia Pľaša, súčasť Národného parku Poloniny.
Krčméry (priezvisko)

Krčméry je priezvisko vyskytujúce sa na Slovensku. Najčastejšie je v Bratislave a v Dolnom Kubíne.
Známi nositelia.
Pozri v článku Krčméry.
Pavel Čáni

Pavel Čáni (* 19. jún 1953, Kačarevo, Srbsko) je srbský akademický maliar, grafik a pedagóg, dolnozemský Slovák.
Životopis.
Narodil sa v učiteľskej rodine. Výtvarne nadanie zdedil od otca spisovateľa Pavla Čániho. Najprv sa orientoval na štúdium v Trnave na Slovensku, avšak roku 1974 sa rozhodol študovať na Akadémii umení v Novom Sade. Pokračoval na postgraduálnom štúdiu grafiky u profesora Marka Krsmanovića v Belehrade na Fakulte výtvarných umení.
Jeden z najznámejších súčasných slovenských vojvodinských umelcov. Má rád kontrasty. Ako grafik, maliar často tvorí priestorové objekty, alebo sú to maľby čie detaily sú realizované ako asamblage.
Live at the Brixton Academy

Live at the Brixton Academy je jediný oficiálne vydaný koncertný album americkej rockovej skupiny Faith No More. Je to záznam koncertu v Londýne, ktorý odohrali 28. apríla 1990. Na albume sa nachádza 8 z 18 interpretovaných piesní a 2 nevydané, ktoré skupina nahrala v rámci prípravy albumu The Real Thing.
SBB-CFF-FFS

Švajčiarske federálne železnice SBB-CFF-FFS (nemecky: SBB, Schweizerische Bundesbahnen; franc.: CFF, Chemins de fer fédéraux suisses; tal.: FFS, Ferrovie federali svizzere) je národná železničná spoločnosť Švajčiarska so sídlom v Berne. 
Vďaka svojmu prepracovanému systému nadväznosti spojov, 100 %-nej elektrifikácii tratí a vysokej úrovni vlakov je systém SBB-CFF-FFS považovaný za najdokonalejší železničný systém na svete.
Vlaky SBB-CFF-FFS je možné vidieť vďaka centrálnej polohe Švajčiarska i v mnohých okolitých krajinách, rovnako aj vlaky z okolitých krajín – či už klasické, tak i vysokorýchlostné ICE, TGV i Pendolino – na tratiach SBB-CFF-FFS.
Aalborg BK (futbalový klub)

AaB Fodbold (skr. AaB), medzinárodne známy ako Aalborg BK je dánsky futbalový klub so sídlom v Aalborgu, súčasť športového klubu Aalborg BK. Hráva v najvyššej futbalovej súťaži a v sezóne 2008/09 dokonca hral v Lige majstrov.
Zoznam stredných škôl v Košiciach

Toto je zoznam stredných škôl, ktoré sa nachádzajú na území mesta Košice.
Emergency Firefighter

Emergency Firefighter (v USA publikované pod názvom Firefighter 259) je RPG a strategická počítačová hra. Vydalo ju štúdio InterActive Vision v spolupráci s Global Star Software v januári 2004. 
Opis.
Hra sa zameriava na ukážku praktickej práce hasičov v Spojených štátoch amerických. Kampaň obsahuje 10 misií odohrávajúcich sa v rôznych prostrediach (garáže, fabriky, laboratóriá a iné).
Thomas Jaggar

Thomas Augustus Jaggar (* 24. január 1871, Philadelphia, Pensylvánia, USA - † 17. január 1953, Honolulu, Havaj) bol americký geológ a vulkanológ. Bol zakladateľom a prvým riaditeľom Havajského vulkanologického observatória. 
Život.
Narodil sa vo Philadelphii, v štáte Pensylvánia, USA 24. januára 1871 ako syn episkopálneho biskupa. 
V roku 1897 získal Ph.D. v odbore geológia na Harvardovej univerzite. Nasledujúcich niekoľko rokov strávil ako vedec v laboratóriu. Bol silne presvedčený, že experimentovanie je kľúčovým pre pochopenie vo vedách o Zemi. Jaggar napríklad skonštruoval vodný žľab vyložený pieskom a štrkom aby pochopil riečnu eróziu a tavil horniny v pieckach pre štúdium správania magiem.
Keď Jaggar dozrieval ako vedec, pociťoval rastúcu potrebu po vykonávaní experimentov priamo v prírode. Jaggar v tomto čase napísal:
"„Kým experimentovanie v malých mierkach vykonávaných v laboratóriu mi pomohli porozumieť detailom prírody ... potreba merania samotnej prírody zostala.“"
Transtage

Transtage bol horný raketový stupeň, používaný na amerických raketách Titan 3. Bol vybavený dvoma motormi AJ-10-138 na hypergolické pohonné látky (N2O4 a Aerozín-50). Používal sa v rokoch 1964 až 1989. Celkom vykonal 47 štartov, z čoho bolo 5 neúspešných a 3 čiastočne zlyhania. 
Prvý let sa konal 1. septembra 1964 a išlo o test kompatibility s raketou Titan 3A. Zlyhal však tlakový systém a stupeň sa predčasne zastavil. Druhý štart prebehol úspešne a po ďalších dvoch úspešných štartoch s testovacími satelitmi bol stupeň uvedený do služby. Používal sa na raketách Titan 3C, Titan 23 a Titan 34D.
Kód Kamenických

Kód Kamenických, pomenovaný podľa bratov Jiřího a Mariana Kamenických, bol veľmi populárnou znakovou sadou pre osobné počítače bežiace pod MS-DOSom v niekdajšom Česko-Slovensku (dnes Česko a Slovensko). Iné pomenovanie je "KEYBCS2", čo je pomenovanie TSR programu, ktorý implementoval pre toto kódovanie ovládač klávesnice.
V podstate ide o sadu CP437 v ktorej boli kódové body 128 až 171 nahradené znakmi českej abecedy a slovenskej abecedy, pričom ich usporiadanie bolo vybraté tak, aby náhradné glyfy pripomínali čo najlepšie originály. Všetky semigrafické znaky stránky CP437 zostali nezmenené.
Oba tieto rysy prispeli k popularite tohoto kódovania, pretože v ňom bol český text s istými problémami čitateľný aj na počítačoch s pôvodnou znakovou sadou. Niektoré počítače mali totiž uložené fonty v ROM na videokarte, vďaka čomu bola modifikácia obťažná, ak nie nemožná. Výsledok často vyzeral čudne, napr. ç namiesto č.
Všeobecné rozšírenie kódu Kamenických neutrpelo ani zavedením oficiálnej kódovej stránky IBM - CP852, ani zavedením znakovej sady Windows-1250 ("Microsoft Central Europe") vo Windows 3.1. Používanie sady Windows-1250 začalo až s nástupom Windows 95 a rozšírením kancelárskeho balíka Microsoft Office.
Toto kódovanie sa niekedy nazýva codepage 895 (CP895), ale IBM toto číslo stránky používa pre inú sadu a IANA toto číslo vôbec neuznáva.
V roku 2005 sa stále používajú mnohé aplikácie používajúce interne alebo dokonca aj externe kódovanie Kamenických.
Tabuľka znakov.
RZ označuje riadiaci znak. Zmeny v porovnaní s CP437 su označené žltou farbou
Kadji Sports Academy

Kadji Sports Academy je kamerunská športová akadémia a futbalový klub. Klub je z mesta Douala a hrá v elitnej kamerunskej lige MTN Elite One.
Robert Thirsk

Robert Brent Thirsk (* 17. august 1953, New Westminster) je pôvodne lekár, od decembra 1983 kanadský astronaut. Prvýkrát vzlietol do vesmíru v roku 1996 v raketopláne Columbia a v roku 2009 sa stal členom dlhodobej posádky Medzinárodnej vesmírnej stanice (Expedícia 20).
Životné dráha.
Štúdium.
Po strednej škole Robert Thirsk nastúpil na "University of Calgary", titul bakalára v odbore strojárstvo ("mechanical engineering") získal roku 1976, magister v rovnakom odbore na "Massachusetts Institute of Technology" (MIT) sa stal roku 1978. O štyri roky neskôr sa stal doktorom medicíny na "McGill University". Po štúdiách krátko pracoval v montrealskej nemocnici "Queen Elizabeth Hospital".
Astronaut.
Prihlásil sa do prvého kanadského náboru astronautov a od 5. decembra 1983 patril medzi šesticu prvých kanadských astronautov, začlenených pod Národnú výskumnú radu (NRC, "National Research Council"). Od roku 1989 oddiel kanadských astronautov funguje v rámci Kanadskej vesmírnej agentúry (CSA, "Canadian Space Agency"). Od februára 1984 sa po vymenovaní za náhradníka Marca Garneaua pre let STS-41-G (misia sa uskutočnila v októbri 1984), pripravoval v Johnsonovom vesmírnom stredisku v Houstone.
Prvý let.
Prvýkrát odštartoval do vesmíru na palube raketoplánu Columbia (let STS-78) 20. júna 1996 vo funkcii špecialistu pre užitočné zaťaženie. Columbia pristála 7. júla, v kozme strávil 16 dní, 21 hodín a 48 minút.
Medzi letmi.
Roku 1998 získal titul MBA na "Sloan School of Management"pri MIT.
V rokoch 19982000 absolvoval v Houstone výcvik letových špecialistov. Potom slúžil v houstonskom stredisku riadenia letov na poste hlavného operátora ("Capcom") pre spojenie s posádkou ISS, resp. raketoplánov. V decembri 2004 bol určený za náhradníka talianskeho astronauta ESA Roberta Vittoriho pre let Sojuz TMA-6 (odštartoval v apríli 2005), stal sa tak prvým Kanaďanom s kvalifikáciou pre lety lodí Sojuz. V auguste 2006 bol určený do Expedície 16 na ISS, so štartom v STS-123 a pristátím v STS-124, ale vo februári 2007 z posádky vypadol.
Druhý let.
V auguste 2007 bol zaradený do posádky Expedície 20. Dňa 27. mája 2009 odštartoval z kozmodrómu Bajkonur v kozmickej lodi Sojuz TMA-15. Spolu s ním boli na palube belgický astronaut Frank De Winne (ESA) a ruský kozmonaut Roman Romanenko - veliteľ lode. Cieľom letu bola Medzinárodná vesmírna stanica (ISS) pri ktorej Sojuz pristál 29. mája 2009. Posádka Sojuzu TMA-15 rozšírila počet kozmonautov ISS na 6, Thirsk v dlhodobej posádke Expedície 20 zaujal pozíciu palubného inžiniera.
FK Rubin (Kazaň)

Futboľnyj klub Rubin Kazaň je ruský futbalový klub so sídlom v Kazani. V roku 2008 vyhral klub prvýkrát v histórii ruskú ligu.
V sezóne 2021/2022 klub vypadol do II. najvyššej ruskej ligy (FNL) po tom, čo skončil na predposlednom (15.) mieste v tabuľke.
The Game (hra)

The Game (angl. "hra") je hra mysle, ktorej cieľom je vyhnúť sa mysleniu na hru samotnú. Hru nemožno vyhrať, hráči sa iba môžu pokúsiť oddialiť prehru. 
Pravidlá.
Pravidlá teda definujú prehru, no vyhrať nie je možné.
11. mechanizovaný prápor

11. mechanizovaný prápor 1. mechanizovanej brigády Ozbrojených síl Slovenskej republiky je prápor okamžitej reakcie, elitný mechanizovaný útvar Pozemných síl Slovenskej republiky. Je súčasť síl vysokej pripravenosti NATO. Veliteľom je od roku 2023 podplukovník Marián Golis.
Dejiny.
Prápor vznikol 1. októbra 1995 ako „Prápor rýchleho nasadenia“, zároveň bol prvým profesionálnym útvarom v slovenských ozbrojených silách. V roku 1997 dostali príslušníci práporu právo nosiť zelený baret, ako jediný vtedajšej Armády SR. V roku 2000 bol názov zmenený na „Prápor okamžitej reakcie“ a od 7. februára 2001 čestný názov „PRÁPOR OKAMŽITEJ REAKCIE KAPITÁNA JÁNA FRANCISCIHO“. k 1. júlu 2007 bola z prápora vyňatá rota radiačnej a chemickej ochrany, „protilietadlová raketová batéria a rota ženijno-technického zabezpečenia. Od 1. októbra 2006 sa prápor volá 11. mechanizovaný prápor.
K príslušníkom práporu patril aj Daniel Kavuliak, ktorý bol zastrelený na letisku v Kandaháre v júli 2013.
V júli 2018 bol veliteľ podplukovník Milan Cvik vymenovaný za zástupcu veliteľa 1. mechanizovanej brigády a povýšený na plukovníka. Vo funkcii veliteľa 11. mechanizovaného práporu ho nahradil podplukovník Rudolf Ďurník.
Od mája 2023 je veliteľom pplk. Marián Golis. Jeho predchodcom bol plk. Rudolf Janči.
HK Dinamo Riga

Dinamo Riga je hokejový klub sídliaci v Rige v Lotyšsku. Klub bol založený 7. apríla 2008 ako nástupca klubu s rovnakým názvom, ktorý zanikol v roku 1995. Klub pôsobí v najvyššej lotyšskej hokejovej lige.
Farmárskym tímom je HK Riga 2000 pôsobiaci v Lotyšskej a Bieloruskej extralige.
Zoznam hráčov.
Aktuálny zoznam hráčov k 6. februáru 2009.
Štatistika.
Top 10 hráčov s najviac bodov po konci základnej časti KHL.
"Poznámka: Pos = Pozícia; GP = Odohranté zápasy; G = Góly; A = Asistencie; Pts = Body; * = aktuálny hráč Dinamo Riga "
Pozemný hokej na Letných olympijských hrách 2008 – ženy

Ženský turnaj v pozemnom hokeji na letných olympijských hrách v Pekingu vyhrali hráčky Holandska keď vo finále porazili Čínu 2-0. Tretie skončili hráčky Argentíny. Hralo sa po dvoch skupinách po 6 tímov. Prvý dvaja zo skupín postúpili do ďalších bojoch.
Skupiny.
Čas je podľa čínskeho.
A-skupina.
 
 
 
 
 
 
 
 
B-skupina.
5. pluk špeciálneho určenia

5. pluk špeciálneho určenia, skrátene 5. PŠU (čestný názov "Žilinský pluk Jozefa Gabčíka") je elitný pluk, súčasť Síl pre špeciálne operácie Ozbrojených síl Slovenskej republiky. Úzko spolupracuje s Útvarom osobitného určenia Prezídia Policajného zboru. V septembri 2011 bol pluk prvýkrát nasadený do bojových podmienokdo operácií ISAF v Afganistane. Pluk sídli v Žiline.
V pluku slúži okolo 450 osôb. Je cvičený na plnenie rôznych druhov úloh, ktoré je schopný plniť v širokom spektre klimatických i geografických podmienok. Príslušníci tejto jednotky sa zúčastňujú vojenských cvičení spolu s príslušníkmi špeciálnych síl iných ozbrojených síl. Pluk používa štandardnú výzbroj Ozbrojených síl, ale čiastočne je vybavený aj inými (modernejšími) zbraňami.
Od júla 2022 je veliteľom pluku Peter Žochňák.
Od júna 2021 bol dočasným povereným veliteľom pplk. Miroslav Modrocký, zástupca veliteľa. Predošlým veliteľom bol od 1. augusta 2019 plukovník Pavol Šebík. Šebík odišiel na jednoročný kurz do Spojených štátov.
Dejiny.
Od 27. septembra 2019 je 5. pluk podriadený Silám pre špeciálne operácie. Predtým 5. pluk spadal pod priame velenie Generálneho štábu OS SR. Od 1. augusta 2013 bol pluk v podriadenosti Odboru Síl špeciálneho určenia Generálneho štábu OS SR, ktorému velí 2. zástupca náčelníka Generálneho štábu OS SR.
Zahraničné pôsobenie.
V septembri 2011 odišlo 16 členov pluku do šesťmesačnej misie ISAF v Afganistane. Vojaci prvej rotácie Síl pre špeciálne operácie (SOF) získali informácie, ktoré viedli k zadržaniu stredne postaveného veliteľa Talibanu. Slovenskí vojaci mali za úlohu okrem výcviku špeciálných síl afganskej polície aj zhromažďovanie informácií.
V máji 2012 bola v Afganistane už druhá šesťmesačná rotácia žilinského pluku. 24. apríla 2013 sa z operácií v Afganistane vrátila tretia rotácia Gabčíkovcov.
Od začiatku januára 2015 pôsobí v Afganistane dvadsať príslušníkov pluku v Afganistane spolu s ďalšími 20 príslušníkmi OS SR v novej podpornej missii NATO - Resolute Support. „Naším základným poslaním v novej podpornej misii je pomôcť pri rozvoji afganskej armády. Jedinečné skúsenosti určite všetci zúročíme v ďalšej profesionálnej kariére,“ poznamenal pri odchode kontingentu jeho veliteľ podplukovník Pavel Švelka. Počas tamojšej návštevy vrchného veliteľa spojeneckých síl v Európe generála Philipa Breedlovea zabezpečovali generálovu osobnú bezpečnosť.
V marci 2015 pluk absolvoval cvičenie s 110 príslušníkmi amerických ozbrojených síl.
Velenie.
Zástupcom veliteľa v rokoch 2012 až 2017 bol major Karol Lipka. Súčasným zástupcom veliteľa je od roku 2019 pplk. Miroslav Modrocký.
Veliaci poddôstojník.
Veliacim poddôstojníkom pluku je od 1. júna 2020 štábny nadrotmajster Radoslav Žitník. Jeho predchodcom bol od roku 2012 štábny nadrotmajster Martin Boháčik.
Jing-tung jou-jung kuan

Jing-tung jou-jung kuan (, tradičným písmom , ) je plavecká hala v olympijskom športovom centre v Pekingu, Číne. Má kapacitu 4 852 miest. Poslednú rekonštrukciu haly dokončili 10. septembra 2007. Počas olympijských hier 2008 sa tu odohral turnaj vo vodnom póle a súťaže v modernom päťboji a plaveckých disciplínach.
V tejto aréne sa konali v roku 1990 ázijské hry.
Hrobka Chentkaus I.

Hrobka Chentkaus I. alebo Štvrtá pyramída v Gíze (ďalšie názvy: Pyramída Chentkaus I., Lepsius C), je dvojstupňová hrobka kráľovskej matky Chentkaus I., pravdepodobne dcéry faraóna Menkaureho, ktorá sa nachádza pri troch pyramídach na pyramídovom poli v Gíze. Nadzemná časť má dva stupne, prvý stupeň je vytvorený z opracovaného skalného výbežku, druhý je z kamenných kvádrov. Do vnútornej štruktúry hrobky sa vstupuje z juhovýchodu a pozostáva z predsiene a dvoch komôr s reliéfnou výzdobou. Z jednej vedie šachta do podzemnej časti. Dispozícia subštruktúry má originálnu skladbu a spája prvky typu kráľovskej a súkromnej hrobky. Tvorí ju pohrebná komora a šesť malých, asi zásobných komôr. Pri výskume v roku 1932 sa našli zlomky alabastrového sarkofágu. V ďalšom období (začiatkom 5. dynastie) hrobku a jej areál prestavovali a bola pravdepodobne provizórne pripojená k údolnému chrámu Menkaureho pyramídy. Pri objekte boli objavené dve jamy, jedna na pohreb lode a druhá neznámeho určenia, v tvare nádrže so schodiskom. Nálezy v hrobke a jej okolí (napr. nezvyčajná titulatúra na reliéfoch) dokazujú mimoriadny spoločenský význam Chantkaus I. na sklonku 4. dynastie.
Libanonská vojna

Libanonská vojna (hebrejsky: מלחמת לבנון, "Milchemet Levanon"; arabsky: الإجتياح, "al-Idžtijáḥ", „Invázia“), Izraelom nazývaná aj Operácia Mier pre Galileu (hebrejsky: מבצע שלום הגליל, "Mivca Šlom ha-Galil", skrátene מבצע של"ג, "Mivca Šeleg") začala 6. júna 1982, kedy Izraelské obranné sily (IOS) napadli južný Libanon. Izraelská vláda touto inváziou odpovedala na pokus o vraždu izraelského veľvyslanca vo Veľkej Británii Šlomo Argova palestínskou organizáciou Abú Nidala.
Lepsius I

Lepsius I alebo Pyramída Lepsius I je označenie pre pozostatky neznámeho objektu, pravdepodobne pyramídy, pri dedine Abú Rawáš v Egypte. Objekt pozostáva z odhaleného kamenného jadra, obklopeného masou muriva z nepálených tehál. Egyptológovia ho datujú do obdobia druhej polovice 3. dynastie, aj napriek netradičnej polohe (okraj záplavovej zóny Nílu pre pyramídu zo Starej ríše) a stavebnému materiálu (nepálená tehla). Dôvodom je okolo tridsať sekundárne vybudovaných súkromných hrobiek z obdobia 5. a 6. dynastie, ktoré sa našli vo vnútri hmoty obnaženého kamenného jadra objektu. Dnes je objekt takmer rozobraný. Podľa niektorých súčasných názorov mohlo ísť o pyramídu a jej staviteľom mohol byť Hunej.
Ján Rojko

Ján Rojko môže byť:
Fakulta mechatroniky Trenčianskej univerzity Alexandra Dubčeka v Trenčíne

Fakulta mechatroniky Trenčianskej univerzity Alexandra Dubčeka v Trenčíne (skr. FM TnUAD) bola jednou z fakúlt Trenčianskej univerzity Alexandra Dubčeka v Trenčíne. Poskytovala vysokoškolské vzdelávanie a rozvíja vedecké bádanie v odboroch mechatronika a manažérstvo kvality produkcie. 
História.
Táto fakulta vznikla už pri vzniku univerzity 1.7. 1997. Počet jej študentov mal za posledné roky rastúci trend a v školskom roku 2008/2009 ju navštevovalo okolo osemsto. V roku 2010 univerzita túto fakultu zrušila, z dôvodu odobratia akreditácie ministerstvom školstva.
Umiestnenie.
Fakulta sa nachádzala v mestskej časti Záblatie na ulici Pri parku.
Aktivity.
Fakulta mechatroniky konala pravidelne od roku 2007 tzv. Letnú školu mechatroniky. Tá bola určená pre študentov stredných škôl Trenčianskeho kraja so zameraním na mechatroniku, elektrotechniku, strojárstvo a informatiku. Boli tu prezentované prednášky na aktuálne témy vo vede a výskume ako aj vedecko-výskumné aktivity na Fakulte mechatroniky Trenčianskej univerzity. Prednášali ich významní odborníci zaujímavou populárnou formou. Prednášky boli doplnené o praktické cvičenia na vybrané témy a prehliadku odborných laboratórií. Absolvovaním LŠM získali zúčastnení študenti certifikát udelený Dekanom fakulty mechatroniky. Letná škola mechatroniky je organizovaná s podporou Európskeho sociálneho fondu. 
Fakulta mechatroniky sa pravidelne aktívne zapájala do Európskeho týždňa vedy a techniky.
Východoslovenská galéria

Východoslovenská galéria (skrátene VSG) je kultúrna inštitúcia zameriavajúca sa na zbierkotvornú činnosť umenia na Východnom Slovensku. Vznikla v roku 1951 ako prvá regionálna galéria na Slovensku a sídli v Košiciach. Jej hlavným cieĺom je prezentovanie a dokumentovanie výtvarného života vo východoslovenskom regióne. Okrem výstavnej činnosti sa galéria sústreďuje aj na rôzne výskumné aktivity, mapovanie východoslovenskej výtvarnej scény, ale aj na výskum košickej moderny - umeleckého fenoménu 20. rokov 20. storočia, počas ktorého v Košiciach nastal veľký rozvoj moderného umenia. Vo svojich priestoroch prezen­tuje širokú tematickú ponuku súčasného, starého, domáceho, ale aj medzinárodného umenia.
Budovy.
Sídlom galérie je od roku 1992 bývalý Župný dom. Je to budova postavená podľa projektov viedenského staviteľa J. Langera z roku 1779 v barokovo-klasicistickom štýle. V rokoch 1888 - 1889 jej prednú časť upravili, pribudovali dvorné krídla a prestavali zadný trakt. Uprostred priečelia je umiestnený plastický erb abovskej a turnianskej župy z roku 1558. Na poschodí prednej časti budovy je reprezentačná zasadacia sieň, tzv. historická sála. V tejto zasadacej sieni sa 5. apríla 1945 uskutočnilo prvé zasadnutie vlády Národného frontu Čechov a Slovákov a bol tu vyhlásený Košický vládny program.
Ďalšia budova VSG je umiestnená v centre mesta, neďaleko Dómu sv. Alžbety na Alžbetinej ulici 22. Pôvodne barokový objekt zo začiatku 18. storočia bol na konci 19. storočia upravený v duchu pseudohistorického slohu. Projektantom týchto úprav bol akademický maliar Július Bencúr.
História.
Ako najstaršia regionálna galéria na Slovensku bola pod názvom "Krajská galéria" založená 7. decembra 1951 dekrétom "Povereníctva školstva, vied a umení v Bratislave". Vlastnú samostatnú prezentačnú činnosť začala už vo februári 1952 v priestoroch Štátneho východoslovenského múzea svojou prvou výstavou "Východoslovenskí maliari XIX.storočia". Po vzniku Východoslovenského kraja bola v roku 1961 premenovaná na "Východoslovenskú galériu". Jej sídlom bol Čákiho-Dezőfiho palác až do roku 1992, kedy sa presťahovala do súčasných priestorov Župného domu. V tom istom roku bol jej názov zmenený na "Galériu Júliusa Jakobyho" na počesť významného košického umelca Júliusa Jakobyho. Od roku 1996 nesie opäť názov Východoslovenská galéria.
Dňa 12. januára 1985 v priestoroch depozitára galérie, ktorá sídlila na dnešnej Poštovej ulici vypukol rozsiahly požiar, ktorý spôsobil únik plynu z poškodeného pouličného plynovodu. Oheň vtedy nezvratne zničil 1030 výtvarných diel aj vzácnych umeleckých predmetov, ktorých význam a váha predstavuje nevyčísliteľné hodnoty.
V rámci Európskeho hlavného mesta kultúry v roku 2013, bola zrekonštruovaná časť galérie a zároveň sa vytvoril aj nový podzemný výstavný priestor, ktorý od vtedy slúži prevažne na prezentovanie umenia nových médií.
V súčasnosti vlastní galéria viac ako 7000 umeleckých diel z 19.,20. a 21. storočia. Ročne usporadúva okolo 40 výstav či už vo vlastných priestoroch, alebo v iných slovenských a zahraničných galériách.
Expozície.
Od začiatku svojej činnosti prezentovala najmä expozície ako:
Michael Barratt

Michael Reed Barratt (* 16. apríl 1959, Vancouver, Washington, USA) je americký lekár a od júla 2000 astronaut, člen oddielu astronautov NASA. V marci 2009 sa po prvýkrát dostal do vesmíru na šesťmesačný let na Medzinárodnú vesmírnu stanicu (ISS) v rámci Expedície 19 a Expedície 20 a druhý let absolvoval na raketopláne Discovery v misii STS-133 koncom februára a začiatkom marca 2011.
Život.
Mladosť.
Michael Barratt sa narodil vo Vancouveri na severozápade Spojených štátov, rodina žila v meste Camas v štáte Washington. Roku 1981 Barratt získal titul bakalár zoológie na "University of Washington ", o štyri roky neskôr sa stal doktorom medicíny na "Northwestern University ". Tu pôsobil ako lekár ešte tri roky. Potom pracoval vo "Veterans Administration Lakeside Hospital" v Chicagu (19881989) a "Wright State University" (19891991). 
Od roku 1991 pracoval v NASA. Najprv na oddelení rozpracovávajúcom systémy ventilácie na stanici Freedom, od roku 1992 ako lekár. Rok 1994 strávil v Stredisku prípravy kozmonautov v Rusku, v rámci zabezpečenia letu STS-71 na Mir.
Astronaut.
V júli 2000 bol vybraný medzi astronautov NASA. Absolvoval všeobecnú kozmickú prípravu a získal kvalifikáciu letový špecialista. Vo februári 2007 bol vymenovaný za náhradníka Edwarda Finckeho, veliteľa Expedície 18, ktorá odštartovala v októbri 2008. Súčasne sa od augusta 2007 pripravoval na funkciu palubného inžiniera Expedície 19. 
Prvý let.
Do vesmíru Barratt odštartoval v Sojuze TMA-14 26. marca 2009, s Gennadijom Padalkom a už druhýkrát letiacim vesmírnym turistom Charlesom Simonyim. Členovia novej základnej posádky prevzali stanicu od vtedajšieho osadenstva - Expedície 18, z ktorej prešiel do Expedícia 19 Kóiči Wakata. Ostatní kozmonauti z Expedície 18 a Simonyi sa 8. apríla vrátili na Zem. Padalka, Barratt a Wakata zostali na stanici a venovali sa bežnej vedeckej a prevádzkovej činnosti. Od 29. mája sa k nim pripojila trojčlenná posádka Sojuzu TMA-15, na stanici od tej doby pracovala šesťčlenná posádka ako Expedícia 20. Návrat na Zem sa uskutočnil 11. októbra 2009, v návratovom module Sojuzu TMA-14 boli tentoraz spolu s Barratom aj Padalka a Laliberté. Pri prvom lete si tak Barrat pripísal celkom 198 strávených dní vo vesmíre.
Druhý let.
Svoj druhý let absolvoval Barrat na raketopláne Discovery v misii STS-133. Tento štart bol posledným pre raketoplán Discovery, po návrate bol odstrojený a dnes je vystavený v Národnom múzeu letectva a kozmonautiky Smithsonovho inštitútu vo Washington, D.C.
Let STS-133, naplánovaný pôvodne na september 2010, odštartoval po viacerých odkladoch až 24. februára 2011 z rampy LC-39A na Kennedyho vesmírnom stredisku.
Na ISS vyniesol viacúčelový modul Leonardo, tretí modul ELC (ExPRESS Logistics Carrier) a humanoidného robota "Robonaut".
Barrattovou úlohou bolo okrem iného aj ovládanie robotického ramena Canadarm2 (kanadská ruka) počas vykládky nákladu z raketoplánu a dva výstupy do otvoreného vesmíru. Po splnení úloh 12-dňovej misie sa aj s kolegami 9. marca 2011 vrátil na Zem.